TANTÁRGYLEÍRÁS ÉS HETI TEMATIKA

	Tantárgy neve: Művészeti rajz: szabadkézi rajz, képi és plasztikai ábrázolás
	Kreditértéke: 4

	A tantárgy elméleti vagy gyakorlati jellegének mértéke, „képzési karaktere” 

	A tanóra típusa: gyakorlat 
nyelve: magyar/angol
Az adott ismeret átadásában alkalmazandó további módok, jellemzők: -

	A számonkérés módja: gyakorlati jegy 
Az ismeretellenőrzésben alkalmazandó további (sajátos) módok: -

	A tantárgy tantervi helye (hányadik félév): 2.

	Előtanulmányi feltételek: -

	Tantárgyleírás: az elsajátítandó ismeretanyag tömör, ugyanakkor informáló leírása:
A művészeti rajz tantárgy elsősorban látvány utáni tanulmányrajzok elkészítése révén célozza a rajzi kifejezőeszközök alapvető használatának elsajátítását; a térbeli formák elemző, rajzi-plasztikai visszaadásának módszereiben való jártasság megszerzését. A rajzi gyakorlati feladatok témái: az élő modellek, részint a Művészeti Anatómia, Rajz és Geometria Tanszék tárgy-gyűjteményének anyagából kiválasztott, tárgyak és összeállított tárgycsoportok látványának rajzi elemzése; térábrázolási és kreatív rajzi feladatokkal kiegészítve. A tantárgy célja, hogy a résztvevők megalapozzák ismereteiket, gyakorlatukat a rajz területén, ami a látvány megismerésének s a képzőművészeti alkotómunkának egyik alapvető eszköze. A rajzi stúdiumok (térbeli formák megfigyelése, értelmezése, különböző szempontú absztrahálása) alapul szolgálnak a műtermi alkotómunka során létrehozandó művek tervezéséhez és megvalósításához.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	· Stephen C. P. Gardner: Drawing - A Complete Guide. Thames & Hudson
· Julian Bell (Royal Drawing School): Ways of Drawing. Thames &Hudson
· Barcsay Jenő: Ember és drapéria, Budapest, PMMI, 1988, ISBN 9630188074
· Kőnig Frigyes - Funták Gyula: Művészeti anatómia és geometria, Budapest, Semmelweiss kiadó, 2007, ISBN 963921494 
· Kőnig Frigyes: Térábrázolás, Budapest, Cser kiadó, 2014, ISBN 978-963-278-349-9

	

	
Féléves tematika hetekre lebontott rövid ismertetése
	1. hét
	Bevezetés a tónusozás gyakorlatába; általános elméleti bevezető, kreatív rajzi feladat

	2. hét
	Kompozíció szögletes testekből. Tónusos rajz

	3. hét
	Forgástestek: henger, tórusz, kúp tónusos rajza

	4. hét
	Drapéria rajzolása tónusokkal

	5. hét
	Összetett csendélet tónusos rajza

	6. hét
	Tónusos tanulmányrajz gipsz modellekről (állat, emberi portré, alak)

	7. hét
	Organikus formák rajzi tanulmányozása: termések, gyümölcsök és egyéb természeti formák tónusos ábrázolása

	8. hét
	Székekből, bakokból álló összetett kompozíció tónusos ábrázolása

	9. hét
	Enteriőr tónusos ábrázolása egy- illetve kétiránypontos perspektívában

	10. hét
	TAVASZI SZÜNET

	11. hét
	Portré/büszt tónusos tanulmányrajza élő modellről

	12. hét
	Félalak tónusos tanulmányrajza élő modellről

	13. hét
	Egész alak tónusos tanulmányrajza élő modellről

	14. hét
	Rajzolás külső helyszínen: kreatív térábrázolás

	15. hét
	Alak tónusos ábrázolása erős rövidülésben, élő modellről 

	16. hét
	Osztályzás




	Tantárgy felelőse: Lucza Zsigmond egyetemi adjunktus

	Tantárgy oktatásába bevont oktató(k) és elérhetősége(ik): lucza.zsigmond@mke.hu

	A tantárgy tanításának időpontja/helyszíne: Főépület, II. Emelet 8. és előzetes egyeztetéssel külső helyszín


	Tantárgykódja: 

	Felelős tanszéke: Vizuális Művészet Tanszék

	Képzési idő szemeszterekben: 6

	Tanórák száma összesen: óraszáma: 39 óra az őszi szemeszterben, 45 óra a tavaszi szemeszterben az adott félévben, (heti 3 óra/félév)

	Tanulmányi követelmények: kötelező részvétel a tanórákon, rajzi portfólió (válogatás) összeállítása a foglalkozáson készült munkákból

	Oktatási módszerek: témánként rövid elméleti bevezető, instrukciók adása a feladatokhoz, korrigálás. 

	Javasolt tanulási módszerek: az adott feladatok elvégzése a megadott instrukciók figyelembevételével, házi feladatok elvégzése, és további otthoni gyakorlás, szükség esetén. Az ajánlott irodalom áttekintése. 

	A hallgató egyéni munkával megoldandó feladatainak száma: minden órán egy kiadott feladat, ami esetenként több munkát is magába foglalhat, pl. mozdulatvázlatok esetén)

	Felhasználható fontosabb technikai és egyéb segédeszközök: grafitceruza, félíves rajzpapír, vázlattömb, radír, gyurmaradír, félíves rajztábla, rajzcsipesz, fixatív, illetve egyéb, az oktatóval előre egyeztetett eszköz rajzoláshoz. 

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): 18fő 

